open-index/open-wikipedia-markdown huggingface dataset:
Malesian Grand Prix 2010

**Malesian Grand Prix 2010** (virallisesti **2010 Formula 1 Petronas Malaysian Grand Prix**) oli Formula 1 -kauden 2010 kolmas osakilpailu, joka ajettiin 4. huhtikuuta Sepangin moottoriradalla Malesiassa. 

## Viikonlopun aikataulu ja sää

## Vapaat harjoitukset
Lotuksen kolmoskuljettaja Fairuz Fauzy pääsi ajamaan perjantain ensimmäisissä vapaissa harjoituksissa Heikki Kovalaisen tilalla. Force Indian kolmoskuljettaja Paul di Resta ajoi puolestaan Vitantonio Liuzzin tilalla.

## Aika-ajot
Aika-ajoja vaikeutti rankka sade. Esimerkiksi huipputalleista Ferrari ja McLaren jäivät lähtöjonon viimeisiksi luotettuaan virheelliseen säätiedotukseen aika-ajojen ensimmäisen osion aikana. McLarenin Jenson Button kykeni nousemaan aika-ajojen toiselle kierrokselle, mutta ei ajanut aikakierrosta autonsa juututtua hiekkaan jo ensimmäisessä osiossa. Paalupaikan nappasi lopulta Red Bullin Mark Webber, jolle ensimmäinen lähtöruutu oli uran toinen. Toisen lähtöruudun saavutti Nico Rosberg, jolle eturivin lähtöpaikka oli uran ensimmäinen.

### Tulokset

## Kilpailu
Red Bullin autot saavuttivat kilpailussa kaksoisvoiton kun kolmannesta lähtöruudusta lähtenyt Sebastian Vettel voitti ja Mark Webber oli toinen. Kilpailun jälkeen Ferrarin Felipe Massa nousi MM-sarjan kärkeen ohi tallikaverinsa Fernando Alonson.

### Tulokset

* Pedro de la Rosa vetäytyi kilpailusta moottorin hajottua ruutuunajokierroksella.
 Alonso keskeytti, mutta ajoi yli 90&nbsp;% kilpailusta.

### Johtokierrokset

## Sijoitukset kilpailun jälkeen

## Muuta
*Lucas di Grassin uran paras sijoitus.
* Jaime Alguersuarin uran ensimmäiset MM-pisteet
* Nico Hülkenbergin uran ensimmäinen MM-piste

## Lähteet

## Aiheesta muualla
Rémy Vercoutre

**Rémy Vercoutre** (s. 26. kesäkuuta 1980 Grande-Synthe) on ranskalainen jalkapalloilija, pelipaikaltaan maalivahti. Hän edusti vuonna 2018 päättyneellä pelaajaurallaan Ranskan liigassa Montpellier'ta, yli kymmenen vuotta Lyonia, Strasbourgia ja Caenia.

Ennen siirtymistään Lyoniin vuonna 2002 Vercoutre pelasi Montpellier’ssa. Vuonna 2004 hän pelasi 11 ottelua (liigassa viisi) lainalla Strasbourgissa. Lyonissa hän oli useimpina vuosina kakkosmaalivahti.

Kun Grégory Coupet loukkaantui kauden 2007–2008 alkupuoliskolla, Vercoutresta tuli Lyonin ykkösmaalivahti ja hän pelasi lähes jokaisessa ottelussa ennen Coupet'n paluuta. Lyonin ykkösmaalivahtina kaudella 2009–2010 oli Hugo Lloris Vercoutren ollessa kakkosmaalivahti.  Kaudella 2012–2013 Vercoutre pelasi ykkösmaalivahtina 31 liigaottelua mutta kauden loppupuolella tapahtunut loukkaantuminen piti hänet poissa kentiltä ison osan seuraavaakin kautta. Kaudet 2014–2018 hän oli Caenin ykkösmaalivahti.

## Lähteet

## Aiheesta muualla
* Vercoutren tilastot Ranskan liigan sivustolla
Jakob Hällsten

**Jakob Hällsten** (9. toukokuuta 1807 Kokkola – 6. marraskuuta 1851 Geta) oli suomalainen kappalainen ja Helsingin yliopiston oppihistorian dosentti.

Hällstenin vanhemmat olivat talollinen Matts Mattsson Hällinen ja Magdalena Katarina Gabrielsdotter Rönnberg. Hän kävi Oulun triviaalikoulua ja pääsi ylioppilaaksi 1825. Hällsten valmistui filosofian kandidaatiksi 1831 ja maisteriksi 1832. Hänet vihittiin papiksi 1832 ja hän laati dosentin väitöskirjansa 1837. Hällsten oli Jomalassa kirkkoherran apulaisena 1832 ja vt. kirkkoherrana sekä armovuodensaarnaajana 1833. Hän oli sitten pedagogina Tammisaaressa vuodesta 1834 mutta lähti virkavapaalle 1835 ja sai eron 1837. Tämän jälkeen Hällsten oli Helsingin yksityislyseon opettajana 1835–1839, Turun triviaalikoulun vt. konrehtorina 1840 ja Helsingin yliopiston oppihistorian dosenttina 1837–1841. Hän toimi Sundin kirkkoherran apulaisena 1840–1843, Jomalan kappalaisen apulaisena 1843–1845 ja Getan sekä Finströmin kappalaisena vuodesta 1845.

## Teoksia
* *Dissertatio fata quae fuerunt literarum in Fennia medio aevo adumbratura*, dosentin väitöskirja. 1837
* *Theses pro muneribus in scholis superioribus obtinendis*. 1839

## Lähteet
* 
*  Luettu 29.1.2010.
* Helsingin yliopiston opettaja- ja virkamiesmatrikkeli 1640-1917, osa H-O
MST

Lyhenne **MST** tai **Mst** voi tarkoittaa ainakin seuraavia:

;Joukkoliikenne
* Monterey-Salinas Transit, MST, linja-autoliikennettä hoitava yritys Kaliforniassa, Yhdysvalloissa
* Maastricht Aachenin lentoasema, IATA-koodi MST, lentoasema Alankomaissa
* 
* .

;Aikavyöhykkeet
* Kalliovuorten normaaliaika, lyh. MST, aikavyöhyke Yhdysvalloissa, Kanadassa ja Meksikossa (UTC&minus;7)
* Malesian normaaliaika, lyh. MST (UTC+8)
* Myanmarin normaaliaika, lyh. MST (UTC+6.30)

;Muita
* Manila Standard Today, sanomalehti
* Manchester School of Technology, MST, New Hampshire, Yhdysvallat
* Multiple Spanning Tree
Apoula Edel

**Apoula Edima Édel** (s. 17. kesäkuuta 1986 Yaoundé) on kamerunilaissyntyinen Armeniaa edustava jalkapalloilija, pelipaikaltaan maalivahti. Hän on Kamerunin ja Armenian lisäksi pelannut Romaniassa, Ranskassa, Israelissa ja Intiassa ja edustanut muun muassa Paris Saint-Germainia ja Hapoel Tel Avivia.

Édelillä on kaksoiskansalaisuus ja hän päätti pelata Armenian maajoukkueessa ranskalaisvalmentaja Bernard Casonin alaisuudessa. Hän esiintyi ensimmäisen kerran maaottelussa Kazakstania vastaan joukkueiden päätyessä 3-3 -tasapeliin 19. helmikuuta 2004 Páfoksessa Kyproksessa.

Apoula Édelin on väitetty olevan todellisuudessa nimeltään *Ambroise Beyamena* ja viisi vuotta ilmoittamaansa vanhempi. Espanjalainen Sevilla FC jätti asiasta protestin Euroopan jalkapalloliitto UEFA:lle vuonna 2010 pelatun Sevillan ja PSG:n välisen Eurooppa-liigan ottelun jälkeen. Valitus kuitenkin hylättiin puutteellisten todisteiden vuoksi.

## Aiheesta muualla
* Édelin tilastot Ranskan liigan sivustolla
Rudolf Israel Holsti

**Rudolf Israel Holsti** (6. tammikuuta 1815 Vaasa – 7. helmikuuta 1852 Hämeenlinna) oli suomalainen filosofian tohtori ja yläalkeiskoulun rehtori.

Holstin vanhemmat olivat Vaasan hovioikeuden protonotaari Benjamin Holstius, myöhemmin Holsti (1783–1818) ja Maria Sofia Estlander. Holsti kävi Vaasan triviaalikoulua ja pääsi ylioppilaaksi 1832. Hän valmistui filosofian kandidaatiksi 1838, maisteriksi 1840, lisensiaatiksi 1844 ja tohtoriksi 1847. Holsti toimi Eteläpohjalaisen osakunnan kuraattorina 1843–1846 ja Hämeenlinnan yläalkeiskoulun rehtorina vuodesta 1846. Hän kirjoitti runoja ja julkaisi muistokirjoituksen pohjalaisesta herännäisyyden piirissä toimineesta ylioppilaasta J. J. Östringistä sekä tutkielman Hamletista.

Holsti oli naimisissa vuodesta 1847 Amanda Rosalie Thodénin (k. 1868) kanssa. Heidän poikansa oli kihlakunnantuomari Frans Michael Severin Holsti (1847–1912) ja pojanpoikansa Suomen ulkoministerinä toiminut Rudolf Holsti.

## Julkaisuja
* *Minnesteckning af Johan Jacob Östring, studerande vid f. d. Österbottniska afdelningen. Framställd vid Österbottniska Afdelningarnes Års fest den 9 Nov. 1840 af R.J.H*. Helsingfors 1841
* *Om Hamlet af Shakespeare, jemte ofversättningar derur* (1845)

## Lähteet
*  (Arkistoitu linkki arkistopalvelussa Archive.is)
* Kotivuori Yrjö, Ylioppilasmatrikkeli 1640–1852: Rudolf Israel Holsti (Luettu 29.1.2010)
*  Sivu 304.

### Viitteet
Ravintola Musta Lammas

**Ravintola Musta Lammas** on kuopiolainen ruokaravintola, joka on toiminut vuodesta 1982 entisen oluttehtaan käyttöön rakennetussa kellariholveissa. Kellariholvit rakennettiin vuonna 1862, ja ne toimivat Gustav Raninin panimon edustustiloina vielä 1970–luvulla. 

Ravintola on voittanut useita palkintoja, muun muassa kolme kertaa peräkkäin American Express Service Award -palkinnon Itä-Suomen parhaasta ravintolapalvelusta. Viisi Tähteä rankkasi ravintolan vuonna 2008 Suomen parhaiden ravintoloiden listasijalle 31.

Tiloja uudistettiin vuonna 2017.

## Lähteet
*viisitahtea.fi parhaat ravintolat 2008 

### Viitteet

## Aiheesta muualla
*Kotisivut
Jääpallon Champions Cup

**Champions Cup** on kansainvälinen seurajoukkueiden jääpallokilpailu. Sitä hallinnoi Kansainvälinen jääpalloliitto. Champions Cup järjestettiin ensimmäisen kerran vuonna 2004, ja se pelataan vuosittain syyskuussa.

## Kilpailut ja voittajat

## Lähteet
*

## Aiheesta muualla
*Champions Cup (viralliset sivut)
Herman Saxberg

**Herman Saxberg** eli **Pilli-Hermanni** (1830–1909) oli suomalainen Keuruulla asunut kansansoittaja ja arkkiveisujen tekijä.

Saxberg soitti itse valmistamaansa klarinettia. Hän kiersi soittamassa häissä Keski-Suomessa ja aina Etelä-Pohjanmaalla saakka. Saxberg sanoitti myös lauluja. Tunnetuin niistä on arkkiveisu, joka käsitteli vuoden 1866 viinan kotipolton kieltänyttä asetusta: 

Saxbergin arkkiveisut käsittelivät yleensä kulloinkin ajankohtaisia aiheita kuten postiryöstäjä Hallin Jannea, erilaisia onnettomuuksia, katovuosia ja Venäjän–Japanin sotaa.

Pilli-Hermannin klarinetti on nykyisin Kansallismuseon kokoelmissa.

## Kirjallisuutta
* Lajunen, Emilia: *1800-luvun viisunikkari, pelimanni ja rosvo Pilli-Hermanni: isoisäni isoisän Herman Saxbergin arkkiveisut* konserteiksi. Lopputyö, Sibelius-Akatemia, Kansanmusiikin osasto 2007.

## Lähteet
* Keski-Suomen maakunta : henkilögalleria : Herman Saxberg 
* Museovirasto - Kansallismuseo : Kuukauden esine : tammikuu 2003 : Pilli-Hermannin klarinetti

## Aiheesta muualla
* Herman Saxbergin elämäkerta Kansallisbiografiassa
* MySpace : Emilia Lajunen & Co esittää keuruulaisen Pilli-Hermannin eli Herman Saxbergin arkkiveisuja ja muita tekstejä.
Espanjan senaatti

**Espanjan senaatti** () on Espanjan parlamentin ylähuone, joka muodostuu 266 jäsenestä. Näistä 208 valitaan suoralla kansanäänestyksellä, ja alueelliset elimet nimittävät loput 58 virkaan. Heidän toimikautensa on neljä vuotta.


Senado fachada Madrid.jpg|Senaatin rakennus



## Aiheesta muualla

* Senaatin sivusto
Warming Up to the Ice Age

**Warming Up to the Ice Age** on yhdysvaltalaisen laulaja-lauluntekijä John Hiattin kahdeksas studiolevy vuodelta 1985. Levyn on julkaissut (David) Geffen Records ja sen on tuottanut Norbert Putnam yhtiölle nimeltä Trebron Productions. Levyn äänitykseen ovat osallistuneet pääasiassa Don Cobb ja Norbert Putnam paitsi että kappaleiden A4, B1 ja B3 miksaukseen on osallistunut Scott Hendricks. J.T. Cantwell on toiminut avustajana. Levyn on masteroinut Dan Hersch Los Angelesin DigiPrepissa. Laulut on tehnyt John Hiatt lukuun ottamatta kappaletta A5, jonka ovat tehneet Thom Bell ja Linda Creed. Kansien suunnitteluun ovat osallistuneet Laura Lipuma ja Robert Fisher (C-kasetti). Valokuvat ovat Jim McGuiren käsialaa. Henkilökohtaiset kiitokset mainitaan Theresa Scercylle ja Margaret Newkirkille. Levy on omistettu Lillianille.

## Kappaleet

; A-puoli:
#The Usual
#The Crush
#When We Ran
#She Said the Same Things to Me
#Living a Little, Laughing a Little

; B-puoli:
#Zero House
#Warming Up to the Ice Age
#I’m a Real Man
#Number One Honest Game
#I Got a Gun

Kappale "Living a Little, Laughing a Little" on peräisin yhdysvaltalaisen soul-yhtye The Spinnersin vuoden 1975  singleltä (Atlantic 45-3252).

## Muusikot

John Hiattin taustayhtye The Self Help Group:
* Jesse Boyce – basso, rytmikitara (A2)
* Larry Londin – rummut
* Randy McCormick – kosketinsoittimet
* John Hiatt – laulu, kitarat

Lisäksi mukana ovat:
* Elvis Costello (Columbia Records) – laulu (A5)
* Bobby King (Motown Records) – laulu (A2)
* Willie Greene, Jr. – bassolaulu (A2, A4)
* Frieda Woody – laulu (A4)
* Mack Gayden – rytmikitara (A4)
* Jon Goin – kitarat (A5), rytmikitara (B2), soolokitara (B1)
* Shane Keister – kosketinsoittimet (A5)

taustalaulu kappaleilla A5 ja B4:
*Tracy Nelson
*Anita Baugh
*Diane Davidson

torvisektio kappaleilla A1 ja A2:
* Jerry Hey – trumpetti
* Gary Grant – trumpetti
* Chuck Findley (Monterey Records) – vetopasuuna
* Bill Reichenbach – vetopasuuna
* Larry Williams – saksofoni
* Kim Hutchcroft – saksofoni

## Lähteet
* John Hiatt MC *Warming Up to the Ice Age* (Geffen 9 24055 4 / GEFC 24 055, 1985)

### Viitteet
Sellokonsertto (Prokofjev)

Sergei Prokofjev sävelsi **[[sellokonsertto]]nsa** e-mollissa (op. 58) vuosina 1933–1938. Teos esitettiin ensimmäistä kertaa Moskovassa 26. marraskuuta 1938. Sellistinä oli Lev Berezovski ja orkesterina Aleksandr Melik-Pašajevin johtama Valtion sinfoniaorkesteri.

Konsertto on kolmiosainen. 

Materiaalin pohjalta syntyi myöhemmin *[[Sinfonia concertante (Prokofjev)|Sinfonia concertante]]* sellolle ja orkesterille (op. 125).

## Kokoonpano
* **[[sello]]**
* 2 huilua
* 2 oboea
* 2 klarinettia
* 2 fagottia
* 2 käyrätorvea
* 2 trumpettia
* tuuba
* patarummut
* lyömäsoittimia: symbaalit, kastanjetit, bassorumpu, pikkurumpu, tamburiini
* jouset 

## Lähteet
Patxi López

**Francisco Javier ”Patxi” López Álvarez** (s. 4. lokakuuta 1959) on espanjalainen baskien sosialistisen työväenpuolueen (PSE–EE–PSOE) poliitikko.

López Álvarez oli Baskimaan itsehallintoalueen johtaja eli lehendakari vuosina 2009–2012 ollen ensimmäinen ei-nationalisti virassa. Hän päätti baskien nationalistisen puolueen 29 vuoden vallan Baskimaassa tultuaan valituksi presidentiksi. 

López toimi Espanjan edustajainhuoneen puheenjohtajana 13. tammikuuta 2016 – 19. heinäkuuta 2016.

## Lähteet
* Curriculum Vitae: Patxi López

## Aiheesta muualla
White Wizzard

**White Wizzard** on yhdysvaltalainen Los Angelesissa, Kaliforniassa vuonna 2007 perustettu heavy metal -yhtye. Yhtye on tyyliltään lähellä 1980-luvun NWOBHM- ja progressiivisen metallin yhtyeitä kuten Iron Maiden, Judas Priest ja Rush. Yhtye julkaisi vuonna 2008 omaa nimeään kantavan debyyttinsä ja vuonna 2009 *High Speed GTO EP:n*. Tämän jälkeen yhtye on julkaissu albumit *[[Over the Top (White Wizzardin albumi)|Over the Top]]* (10. helmikuuta 2010), *Flying Tigers* (19. syyskuuta 2011) ja *The Devil's Cut* (3. kesäkuuta 2013).

## Diskografia
**Studioalbumit**
* 
* *[[Flying Tigers']]' (2011, Earache Records)
* *The Devil's Cut* (2013, [[Century Media Records|Century Media]])
**Infernal Overdrive* (2018)
*'EP:t**
* 
* 
**Singlet'''
* Over the Top (2010)
* Shooting Star (2010)
* Marathon of Dreams (2014)
* Break Out (2016)
* Storm the Shores (2017)
* Viral Insanity feat. Mark Boals (2021)
* Flight of the Icarus (2021)
* Witch Riders (2022)

## Lähteet

*”White Wizzard Prepare To Go ”Over The Top” With New Album and Tour In 2010”. Hot Indie News. http://www.hotindienews.com/2009/11/02/1013461 . Viitattu 30.10.2009.
*”White Wizzard on MySpace Music”. White Wizzard. http://www.myspace.com/whitewizzard. Retrieved 8 January 2010.
*Rivadavia, Eduardo. ”Biography—White Wizzard”. Allmusic. http://www.allmusic.com/cg/amg.dll?p=amg&sql=11:gvfpxzwgldte~T1. Viitattu 30.10.2009.
*”White Wizzard Putting Finishing Touches On New Album”. Blabbermouth.net. 16.9.2009. http://www.roadrunnerrecords.com/blabbermouth.net/news.aspx?mode=Article&newsitemID=127047. Viitattu 30.10.2009.
*”White Wizzard”. Earache. 2009-11-23. http://www.earache.com/bands/white_wizzard/white_wizzard.html .
*Bennet, J. ”Holy Grail: L.A. shred lords bring back NWOBHM like it never left”, Decibel, No. 065 (March 2010), p.&nbsp;30.
*”Encyclopaedia Metallum - White Wizzard”. Encyclopaedia Metallum. 2009-11-28. http://www.metal-archives.com/band.php?id=3540272492.
*”White Wizzard High Speed GTO Review - Review of High Speed GTO by White Wizzard”. Jay H. Gorania. 28.11.2009 http://heavymetal.about.com/od/w/gr/whitewizzard-highspeedgto.htm .
*”YouTube - White Wizzard Interview”. YouTube. 23.11.2009 http://www.youtube.com/watch?v=1V1ae6-Boyo.

### Viitteet
Anne Borgström

**Anne Borgström** on suomalainen meteorologi, joka on 1990-luvulta lähtien ennustanut säätä Ylen tv-kanavilla. Borgström on nuorempana ollut amatööriteatteriryhmän jäsen.

Borgström aloitti tv-meteorologin työnsä maaliskuussa 1997, kun Yle aloitti Aamu-TV-lähetyksensä.

Borgström on  harrastanut ratsastusta 9-vuotiaasta lähtien ja omistaa itsekin islanninhevosen.

## Lähteet
Santa Ritan vankila

**Santa Ritan vankila** () on Alamedan piirikunnan vankila Dublinissa, Kaliforniassa. Sitä hallinnoi Alamedan piirikunnan seriffinvirasto. Vankilan pinta-ala on 0,46&nbsp;km². Se on Kalifornian kolmanneksi ja Yhdysvaltain viidenneksi suurin vankila. Sinne on sijoitettuna nykyisin noin 4&nbsp;000 vankia.

## Lähteet
Negrosinaratti

**Negrosinaratti** (*Pyrrhura melanura*) on eteläamerikkalainen papukaija. Sen elinympäristö käsittää Andien rinteitä Kolumbiassa, Ecuadorissa, Perussa ja Luoteis-Brasiliassa. Lajista tunnetaan viisi alalajia. Sen holotyypin kuvaili Johann Baptist von Spix Tabatingasta Rio Solimõesista Brasiliasta 1824. Alalajeja sillä on kolme: *P.m. melanura, P.m. souancei, P.m. berlepschi.*

## Ulkonäkö

Negrosinaratti on noin 24 senttimetriä pitkä nokasta pitkän pyrstön kärkeen. Se painaa noin 85 grammaa.

Suurimmaksi osaksi negrosinaratti on vihreä. Sillä on tumma lakki ja kaulallaan vaaleita suomukuvioita niin, että kasvoihin jää yksivärisempi, ovaalin muotoinen vihreä alue. Siipikuviot ovat punaiset, ja ne näkyvät parhaiten lennossa. Siipisulat ovat siniset ja pyrstö tummanpunainen.

Se muistuttaa hieman inka-arattia, mutta inka-aratin väritys on kellertävämpi ja inka-aratin rinnan kuvioissa on enemmän mustaa.

## Lemmikkinä
Negrosinaratti on Suomessa harvinainen lemmikkilintu.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet

## Aiheesta muualla
*Laji.fi: Negrosinaratti (''Pyrrhura melanura'')
Shinin’ On

**Shinin' On** on yhdysvaltalaisen Grand Funk Railroad -yhtyeen maaliskuussa 1974 julkaistu kahdeksas studioalbumi. Sille sisältyy Yhdysvalloissa listaykköseksi noussut cover ”The Loco-Motion”.

## Kappaleet
#
#
#  
#
# 
# 
#
#

### Bonuskappaleet vuoden 2003 uusintapainoksella
#
#

## Kokoonpano
*Mark Farner – laulu, kitara, guitarrón, huuliharppu, urut kappaleessa "Carry Me Through"
*Don Brewer – laulu, rummut, lyömäsoittimet
*Mel Schacher – bassokitara
*Craig Frost – laulu, urut, klavinetti, piano, moog, mellotron

*Todd Rundgren – kitara kappaleessa "Carry Me Through"

## Lähteet
Punalakkiaratti

**Punalakkiaratti** (*Pyrrhura rhodocephala*) on Länsi-Venezuelassa elävä papukaija. Lajin holotyypin kuvailivat Philip Lutley Sclater ja Osbert Salvin Méridan lähistöltä Venezuelasta 1871.

## Ulkonäkö
Punalakkiaratti kasvaa noin 24 cm pitkäksi nokasta pyrstön kärkeen.

Molemmat sukupuolet ovat aikuisena yleisväriltään pääosin vihreät, vatsapuoli kellertävä, päälaella on punertava "lakki". Pyrstö on punaruskea. Silmä on ruskea ja sitä ympäröi valkoinen, höyhenetön rengas.

## Lemmikkinä
Punalakkiaratti on Suomessa harvinainen lemmikki.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Punalakkiarattia hankkivan kannattaa tiedostaa suomuarattien kipakka luonne ja panostaa oikeanlaisten koulutus- ja käsittelytapojen opetteluun jo ennen linnun hankkimista.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Jouko Vesterlund

**Jouko Valdemar Vesterlund** (s. 1. toukokuuta 1959 Rovaniemi) on  entinen suomalainen pikaluistelija. Uransa jälkeen hän on toiminut pikaluisteluvalmentajana.

Vesterlund edusti Suomea Sarajevon 1984 talviolympialaisissa, joissa hän sijoittui 12:nneksi 1&nbsp;000 metrin ja 17:nneksi 500 metrin kilpailussa. Sprinttereiden MM-kilpailuissa hän sijoittui yhteispisteissä yhdeksänneksi vuonna 1983, 14:nneksi vuonna 1984, 15:nneksi vuonna 1985, 25:nneksi vuonna 1986, 20:nneksi vuonna 1987 sekä 14:nneksi vuonna 1988.

Seuratasolla "Jokke" Vesterlund edusti Lapin Lukkoa, Helsingin Työväen Luistelijoita ja Oulun Tarmoa. Hän voitti sprinttereiden Suomen-mestaruuden vuosina 1983–1988 sekä paransi Suomen-ennätystä 500 metrillä, 1&nbsp;000 metrillä ja sprinttereiden yhteispisteissä.

Vesterlund toimi TUL:n pikaluistelun päävalmentajana vuosina 1989–1991. Hän on toiminut kansainvälisen liiton (ISU) lähettäjänä vuodesta 2000. Hänet valittiin lähettäjäksi Sotšin olympialaisiin 2014.

## Henkilökohtaiset ennätykset

* 500 metriä: 37,47
* 1&nbsp;500 metriä: 2.08,91
* 3&nbsp;000 metriä: 4.46,71

## Lähteet

* 

### Viitteet
Luuttujengi tulee

**Luuttujengi tulee** on Dave Lindholmin albumi, joka julkaistiin vuonna 2001. Kaikki albumin kappaleet ovat Lindholmin omia sävellyksiä ja sanoituksia, paitsi ”Pumpulista päivää”, jonka on säveltänyt Selkä ja sanoittanut V. Kietäväinen. Kappale ”Akrobatiaa” on tehty televisiosarjassa Hotelli Sointu.

Albumilla ei esiinny Lindholmin lisäksi muita muusikoita. Lindholm säestää kappaleitaan luuttukitaralla, huuliharpulla, kazoolla, intiaanirummulla ja wok-pannulla. Albumi on äänitetty Seawolf-studioilla kesäkuussa 2001.

## Kappaleet
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Luuttujengi tulee discogs.com -sivustolla
Poisto

**Poisto** tarkoittaa laskentatoimessa pitkävaikutteisen tuotannontekijän hankintamenon kirjaamista kuluiksi vaikutusaikanaan.
Poisto on arvonvähennys, jolla otetaan huomioon omaisuuden kuluminen ja tekninen vanheneminen. Kirjanpidossa poistoja tehdään tilikausittain. Suomessa poistojen tekeminen on lakisääteistä.

Poistoja tehdään sellaisesta omaisuudesta, joka kerryttää tai säilyttää tuloa usean tilikauden aikana. Tällaista omaisuutta ovat esimerkiksi rakennukset ja laitteet. Koska hankinnasta on taloudellista hyötyä pidemmän aikaa, sen hintaa ei heti kirjata kokonaan vuosikuluksi toisin kuin lyhytvaikutteisten menojen kohdalla.

## Poistamaton hankintameno
Poistot tehdään poistamattomasta hankintamenosta. Poistamattomalla hankintamenolla tarkoitetaan sitä osaa omaisuuden hankkimiseen käytetystä rahasta, joka on aiempien poistojen jälkeen vielä jäljellä. Poistamaton hankintameno pienenee ajan myötä.

## Poistomenetelmiä
*Degressiivinen poisto* tarkoittaa poistomenetelmiä, joissa poisto alenee asteittain. Degressiivisissä menetelmissä poistot tehdään etupainotteisesti.

* *Menojäännöspoisto* tarkoittaa degressiivistä poistomenetelmää, jossa poisto on kiinteä prosenttiosuus vielä poistamattomasta hankintamenosta. Poistoprosentti pysyy samana, mutta poistettava rahasumma pienenee ajan mittaan. Menojäännöspoistossa omaisuuden kirjanpitoarvo ei koskaan laske nollaan.

* *Realisointipoisto* on degressiivinen poistomenetelmä, joka on investoinnin sisäisellä korkokannalla diskontattu vuotuisen tuoton (käyttökatteen) nykyarvoon.

*Tasapoisto* tarkoittaa poistomenetelmää, jossa omaisuus poistetaan tietyn ajan kuluessa kiintein rahasummin. Kun poistamaton hankintameno laskee nollaan, omaisuus on kokonaan poistettu ja tasapoistot loppuvat.

*Progressiivinen poisto* tarkoittaa poistomenetelmää, jossa poistot kasvavat asteittain.

* *Annuiteettipoisto* on progressiivinen poistomenetelmää, jossa poistot ja korot sisältävä vuosiannuiteetti pysyy vakiona. Poistojen osuus kohoaa vuosittain ja korkojen osuus vastaavasti laskee, kun pääoma pienenee.

## Poistot Suomessa
Poistoaika ja poistoerät määritellään tuotannontekijän taloudellisen pitoajan mukaan. Tavallisia poistettavia tuotannontekijöitä ovat koneet/laitteet, rakennukset sekä rakennelmat. Lisäksi hiekkakuopista ja vastaavista voidaan tehdä substanssipoistoja raaka-aineen kulumisen mukaan. Tuotannontekijöille voidaan määritellä suunnitelman mukaiset poistot eli niin sanotut sumupoistot, jotka voidaan tehdä tasapoistoin tai poistoina menojäännöksestä. Elinkeinoverolaissa määritellään lisäksi niin sanotut EVL-maksimit, joita käyttämällä voidaan poistaa tilikauden aikana enemmän kuin suunnitelman mukaiset poistot. Tästä syntyy tuloslaskelmaan poistoeron muutos ja taselaskelmaan kertynyt poistoero eli kumulatiivinen poistoero.

## Lähteet
Keltasiipiaratti

**Keltasiipiaratti** (*Pyrrhura hoffmanni*) on Costa Ricassa ja Länsi-Panamassa elävä papukaija. Siitä tunnetaan kaksi alalajia: *P.h. hoffmanni* ja *P.h. gaudens*. Lajin holotyypin kuvaili Jean Cabanis Costa Ricasta 1861.

## Ulkonäkö

Keltasiipiaratti on noin 24 senttimetriä pitkä nokasta pitkän pyrstön kärkeen. Se painaa aikuisena noin 85 grammaa.

Keltasiipiaratti on suurimmaksi osaksi vihreä, eikä niin monivärisen kirjava kuin monet muut suomuaratit. Sillä on punainen korvalaikku. Nimensä se on saanut keltakirjavista siipisulistaan, jotka näkyvät kuitenkin lähinnä siipien ollessa levitettyinä. Nokka on vaalea, jalat harmaat ja silmää ympäröivä ihoalue valkoinen, silmät tummat. 

## Lähteet

## Aiheesta muualla
*Laji.fi: Keltasiipiaratti (''Pyrrhura hoffmanni'')
*iNaturalist: Keltasiipiaratti (''Pyrrhura hoffmanni'')
*UniProt: Taxonomy - Pyrrhura hoffmanni (Sulphur-winged parakeet) 
*ITIS: Pyrrhura hoffmanni 
*Global Biodiversity Information Facility (GBIF): Pyrrhura hoffmanni
Punaposkiaratti

**Punaposkiaratti** (*Pyrrhura pfrimeri*) on Brasilian keskiosissa Goiásin ja Tocantinsin caatinga-alueella elävä uhanalainen papukaija. Lajin holotyypin kuvaili Alípio de Miranda Ribeiro 1985. Se luokitellaan toisinaan myös raitasuomuaratin alalajiksi. Suomenkielisessä nimilistassa se sai lajistatuksen ja oman nimen vuonna 2006.

## Lähteet
Timo Järvinen

**Timo Tapani Järvinen** (s. 18. marraskuuta 1966 Helsinki) on suomalainen pikaluistelija, joka on uransa jälkeen toiminut maajoukkuevalmentajana.

Järvinen edusti Suomea kaksissa olympialaisissa. Calgaryssa 1988 hän sijoittui 17:nneksi 10&nbsp;000 metrin ja 18:nneksi 5&nbsp;000 metrin kilpailussa. Albertvillessa 1992 hän oli 21:s 10&nbsp;000 metrillä ja 32:s 5&nbsp;000 metrillä. EM-kilpailuissa hän sijoittui yhteispisteissä 12:nneksi vuonna 1989.

Seuratasolla Järvinen edusti Helsingin Työväen Luistelijoita. Hän voitti yleisluistelijoiden Suomen-mestaruuden vuosina 1990–1995. Hän paransi Suomen-ennätystä 10&nbsp;000 metrillä (14.25,93) vuonna 1987 ja 3&nbsp;000 metrillä (4.04,09) vuonna 1992.

Järvinen on toiminut Suomen Luisteluliiton maajoukkuevalmentajana vuosina 1998–2010 ja uudestaan vuodesta 2025 lähtien. Vuosina 2014–2018 hän toimi Sveitsin pikaluistelun valmentajana.

Hänen isänsä Juhani Järvinen oli pikaluistelun maailmanmestari ja maailmanennätysmies.

## Henkilökohtaiset ennätykset

* 500 metriä: 40,31
* 1&nbsp;000 metriä: 1.18,68
* 1&nbsp;500 metriä: 1.57,91
* 3&nbsp;000 metriä: 4.04,09
* 5&nbsp;000 metriä: 6.55,21
* 10&nbsp;000 metriä: 14.25,93

## Lähteet
* 

### Viitteet
Esa Puolakka

**Esa Pekka Puolakka** (s. 7. joulukuuta 1958 Pieksämäki) on suomalainen pikaluistelija.

Puolakka edusti Suomea Lake Placidin 1980 talviolympialaisissa, joissa hän sijoittui 25:nneksi 500 metrin ja 35:nneksi 1&nbsp;000 metrin kilpailussa. Hän edusti seuratasolla Pieksämäen Veikkoja ja saavutti sprinttereiden yhteispistekilpailussa SM-hopeaa vuonna 1982 sekä SM-pronssia vuonna 1979.

Puolakka kilpaili myöhemmin kaukalopikaluistelussa ja voitti Suomen mestaruuden 500 ja 1&nbsp;000 metrillä vuonna 1994 sekä viestissä vuosina 1993 ja 1994. Hän toimi Suomen Luisteluliiton koulutus- ja valmennuspäällikkönä vuosina 1995–1998.

2000-luvulla Esa Puolakka on toiminut pikaluisteluvalmennuksen ohella myös jääkiekkovalmennuksessa. Saavutuksina SM-hopeamitalit Espoo Bluesin valmennusryhmässä vuosina 2008 ja 2011.

Puolakan pojat Markus ja Miro ovat myös pikaluistelijoita, jota Puolakka valmentaa.

## Henkilökohtaiset ennätykset

* 500 metriä: 38,10
* 1&nbsp;000 metriä: 1.16,99

## Lähteet

* 

### Viitteet
Araukaria-aratti

**Araukaria-aratti** (*Pyrrhura frontalis*) eli aiemmalta nimeltään **riograndenaratti** on eteläamerikkalainen papukaija. Sen elinympäristö ulottuu Itä-Brasilian Bahiasta Kaakkois-Paraguayhin ja Pohjois-Argentiinaan. Siitä tunnetaan kaksi alalajia nimilajin lisäksi:  *P.f. frontalis, P.f. kriegi* ja *P.f. chiripepe**.* Sen holotyypin kuvaili Louis Jean Pierre Vieillot Espírito Santosta 1985.

## Ulkonäkö
Araukaria-aratti on keskikokoinen suomuaratti, ollen pitkän pyrstönsä kanssa noin 26 cm pitkä nokasta pyrstön kärkeen ja painaen noin 72–94 grammaa.

Kuten muillakin suomuarateilla, araukaria-aratin väritys on suomukuvioiden kirjavoima, eikä selkeitä värirajoja kuvioille välttämättä ole. Se on suurimmaksi osaksi vihreä, joka taittaa oliivinvihreään, ei siniseen tai turkoosiin.

Sillä on vihreä päälaki ja silmästä silmään nokan yli menee punaisenruskea, kapea nauha. Rinnassa on kellertävää suomukuviota. Alavatsassa on punertava laikku tai laikkupari (josta tulee lajin englanninkielinen nimi Maroon-bellied Conure). Siipisulat ovat sinivihreät. Pyrstö on alapinnalta punaruskea ja ulkopinnalta keltavihreä, joillain alalajeilla pyrstön kärjessä on punertavaa.

Laji muistuttaa ulkonäöltään jonkin verran viherposkiarattia ja helmiarattia. Paras tuntomerkki näiden lajien välillä on lakin ja otsan väri: viherposkiaratilla ja helmiaratilla on tumma lakki, araukaria-aratilla päälaki on vihreä, ja nokan päällä/otsalla on ruskea nauha. Muitakin tuntomerkkejä on.

## Lemmikkinä
Lajia tavataan Suomessakin lemmikkinä, mutta se ei ole kovin yleinen lemmikki. 

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Araukaria-arattia hankkivan kannattaa tiedostaa lintujen kipakka luonne ja panostaa oikeanlaisten koulutus- ja käsittelytapojen opetteluun jo ennen linnun hankkimista.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Beibit Šymenov

**Beibit Ämirhanuly Šymenov** (, ; s. 19. elokuuta 1983 Šymkent, Kazahstanin SNT, Neuvostoliitto) on uransa päättänyt kazakstanilainen raskaan keskisarjan nyrkkeilijä ja entinen WBA-liiton mestari. 

## Amatööriura
Šymenov edusti Kazakstania vuoden 2004 kesäolympialaisissa otellen raskaassa keskisarjassa, mutta hän putosi toisella kierroksella hävittyään İhsan Yıldırım Tarhanille.

## Ammattiura
Šymenov siirtyi ammattikehiin vuonna 2007. Vuonna 2008 hän voitti PABA-liiton mestaruuden tyrmäämällä Donnell Wigginsin kaksieräisessä kamppailussa. Vuonna 2009 Šymenov pääsi haastamaan silloisen WBA-liiton mestari Gabriel Campillon, mutta hävisi kaikin tuomariäänin. Vuonna 2010 kaksikko kohtasi uudelleen ja Šymenov voitti ottelun hajaäänituomiolla nousten mestariksi.

Šymenov päätti uransa kesäkuussa 2017 silmävamman vuoksi.

## Lähteet

## Aiheesta muualla
*boxrec.com
Anneli Repola

**Marja Anneli Risku** (o.s. **Repola**, s. 5. maaliskuuta 1954 Seinäjoki) on suomalainen pikaluistelija.

Anneli Repola edusti Suomea Lake Placidin 1980 talviolympialaisissa, joissa hän osallistui kaikille matkoille. Hän sijoittui 15:nneksi 3&nbsp;000 metrin, 20:nneksi 500 metrin, 21:nneksi 1&nbsp;500 metrin ja 28:nneksi 1&nbsp;000 metrin kilpailussa. Yleisluistelun MM-kilpailujen yhteispisteissä hän sijoittui 15:nneksi vuonna 1971. Kaikkiaan hän osallistui MM-kilpailuihin neljä kertaa ja EM-kilpailuihin kerran.

Seuratasolla Repola edusti Seinäjoen Urheilijoita, ja häntä valmensi Aimo Klemetsö. Hän voitti sprinttereiden Suomen-mestaruuden vuosina 1971 ja 1980 sekä yleisluistelijoiden Suomen-mestaruuden vuonna 1980. Hän paransi Suomen-ennätyksiä eri matkoilla ja yhteispisteissä yhteensä 14 kertaa vuosina 1979 ja 1980. Hänestä käytettiin lempinimiä "Ansku" ja "Musta pantteri".

Anneli Repolan tytär Elina Risku on myös pikaluistelija. Elina Risku rikkoi helmikuussa 2011 äitinsä hallussa olleen 30 vuotta vanhan kotimaan ratojen 500, 1&nbsp;500, 1&nbsp;000 ja 3&nbsp;000 metrin matkojen yhteispisteiden Suomen-ennätyksen.

## Henkilökohtaiset ennätykset

* 1&nbsp;000 metriä: 1.24,29
* 1&nbsp;500 metriä: 2.14,00
* 3&nbsp;000 metriä: 4.47,72

## Lähteet
* 

### Viitteet
These Boots Are Made for Walkin’

**These Boots Are Made for Walkin’** on Lee Hazlewoodin säveltämä ja Nancy Sinatran esittämänä tunnetuksi noussut kappale vuodelta 1966. Sinatran alkuperäinen kappale saavutti julkaisuvuotenaan ykkössijat ainakin Yhdysvalloissa, Britanniassa, Saksassa, Alankomaissa, Singaporessa, Irlannissa, Etelä-Afrikassa, Australiassa, Uudessa-Seelannissa ja Itävallassa. Se oli yksi vuoden suurimmista hiteistä, ja singleä myytiin maailmanlaajuisesti yli neljä miljoonaa kappaletta. Sittemmin kappaletta on kuultu muun muassa elokuvissa *[[Full Metal Jacket]]* ja *[[Austin Powers – kumma jätkä]]*.

Nancy Sinatran mukaan Hazlewood olisi kirjoittanut kappaleen alun perin itsensä esitettäväksi, mutta Sinatra oli sitä mieltä, että kappale olisi parempi naisen laulettavana. Sinatran mielestä kappale kuulosti Hazlewoodin laulamana ”ilkeältä”, mutta hänen itsensä laulamana ”seksikkäältä ja söpöltä”.

Kappale sai yllättävän aseman suurvaltapolitiikan näyttämöllä vuonna 1989, kun Yhdysvaltojen varapresidentti Dan Quayle varoitteli Neuvostoliiton kenties tarkoittavan kappaletta ”These Boots Are Made for Walkin’” ja Nancy Sinatraa puhuessaan Sinatran opista. Varoitetaanhan laulussa saappaista, jotka kävelevät kuulijan ylitse, kenties samoin tavoin kuin sotilassaappaat voivat talloa valloitetun kansan vapaudenkaipuun. Quaylen viittaus koski Itä-Euroopan maiden tuolloista asemaa. Neuvostoliiton edustajat olivat ilmoittaneet Sinatran opin korvanneen Brežnevin opin maan ulkopolitiikassa. Tällä tarkoitetettiin että Nancy Sinatran isän Frank Sinatran kappaleen ”My Wayn” hengessä Neuvostoliiton tosiasiallisessa ohjauksessa olleet itäblokin maat saisivat tästedes valita oman polkunsa ilman Neuvostoliiton puuttumista asioihin.

Pitchfork Media valitsi kappaleen vuonna 2006 *The 200 Greatest Songs of the 1960s* -listallaan sijalle 114. 

## Muita versioita
Kappaleesta on tehty lukuisia cover-versioita eri musiikkityyleille, tunnetuimpana ehkä Jessica Simpsonin esittämä ja sanoittama versio elokuvan *[[The Dukes of Hazzard]]* (2005) soundtrackilla. Suomalaisartisteista englanninkielisen cover-version ovat levyttäneet Marjatta Leppänen (1974) ja PIM-tyttöyhtye (1985). Käännösversion ovat julkaisseet Satu Pentikäinen (”Nää buutsit on mun omat”, 1984, san. Raul Reiman) ja Anna Hanski (”Saappaat”, 1989, san. Jukka Alihanka). Olivia Holt esittää myös kyseisestä kappaleesta oman versionsa tv-sarjassa *[[Shake It Up]]*.

## Lähteet
*

### Viitteet
Slow Ride

**Slow Ride** on brittiläisen rockyhtye Foghatin kappale. Se julkaistiin yhtyeen albumilla *[[Fool for the City]]* vuonna 1975. Albumin versio kappaleesta kestää 8 minuuttia ja 14 sekuntia, mutta singlejulkaisun pituus on lyhennetty 3 minuuttiin ja 56 sekuntiin. Kappale esiintyy myös *[[Guitar Hero III: Legends of Rock]]* -videopelissä.
Sierijärvi

**Sierijärvi** on Rovaniemellä Koskenkylässä sijaitseva järvi. Se sijaitsee autoteitä pitkin n. 16 kilometrin päässä kaupungista. Sierijärvessä on yksi saari, Sierisaari.

## Lähteet
Raitasuomuaratti

**Raitasuomuaratti** (*Pyrrhura leucotis*) on eteläamerikkalainen papukaija. Kaksi alalajia elää Venezuelassa ja yksi Itä-Brasiliassa Bahiasta São Pauloon ulottuvalla alueella. Sen holotyypin kuvaili Heinrich Kuhl Brasiliasta 1820. Sitä on joskus kutsuttu nimellä valkokorvapapukaija.

## Ulkonäkö
Raitasuomuaratti kasvaa 23 cm pitkäksi ja painaa 50–53 grammaa. Molemmat sukupuolet ovat aikuisena pohjaväriltään vihreät mutta niissä on monenvärisiä kuvioita. Pää on ruskea päälaesta niskaan, voimakas sininen kuvio päälaella ja niskassa sininen kaulus. Pään sivuilla on luonnonvalkoiset laikut, niiden välissä naama on punainen ja nokka harmaanruskea. Rinnan ja kurkun alueessa on luonnonvalkoisia ja tummanruskeita juovia. Siivissä ja alaselässä on punaisia kuvioita ja pyrstö on kastanjanruskea.

## Elinalue ja elintavat
Laji elää metsien sisäosissa ja reunoilla, aukeilla ja muissa muunnelluissa elinympäristöissä, kuten  kaakaoviljelmissä, kaupunkipuistoissa ja puutarhoissa. Sen on raportoitu syövän siemeniä, hedelmiä, marjoja, pähkinöitä ja ehkä myös hyönteisiä.

## Uhat
Kansainvälinen luonnonsuojeluliitto on arvioinut raitasuomuaratin vaarantuneeksi lajiksi. Sille sopiva elinympäristö on kutistunut ihmisen toimien seurauksena. Metsänraivaus on ollut laajamittaista ja vaikuttanut suurimpaan osaan Bahian ja Espirito Santon "matas de tabuleiro" -alueista. Suurin osa lajin levinneisyysalueen alkuperäisistä metsistä raivattiin jo yli sata vuotta sitten, mutta jäännöslaikkuja (esim. paikkoja, jotka on jätetty varjostamaan aluskasvillisuuden istutuksia) raivataan nyt nopeasti. Luonnosta pyydettyjä raitasuomuaratteja takavarikoidaan melko usein myös lemmikkikauppiailta.

## Lemmikkinä
Laji on Suomessa harvinainen lemmikki.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Helmiarattia hankkivan kannattaa tiedostaa lintujen kipakka luonne ja panostaa oikeanlaisten koulutus- ja käsittelytapojen opetteluun jo ennen linnun hankkimista.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Harri Ilkka

**Harri Juhani Ilkka** (s. 23. elokuuta 1970 Lapua) on entinen suomalainen pikaluistelija.

Ilkka edusti Suomea Albertvillen 1992 talviolympialaisissa, joissa hän sijoittui 26:nneksi 500 metrin ja 34:nneksi 1&nbsp;000 metrin kilpailussa. Sprinttereiden MM-kilpailuissa hän sijoittui yhteispisteissä 29:nneksi vuonna 1991, 24:nneksi vuonna 1992 sekä 26:nneksi vuonna 1994.

Seuratasolla "Hapa" Ilkka edusti Seinäjoen Urheilijoita. Hän voitti sprinttereiden Suomen-mestaruuden vuosina 1991, 1992 ja 1994 sekä matkamestaruuden 500 metrillä vuonna 1997. Hän luisteli Suomen-ennätyksen 500 metrillä (37,74) vuonna 1992 ja sprinttereiden yhteispisteissä (152,635) vuonna 1994.

## Henkilökohtaiset ennätykset

* 500 metriä: 37,74
* 1&nbsp;000 metriä: 1.16,53
* 1&nbsp;500 metriä: 2.05,39

## Lähteet

*
Tiana Benjamin

**Tiana Opium Benjamin ** (s. 5. lokakuuta 1984 Enfield, Lontoo) on englantilainen näyttelijä. Hän esitti Chelsea Foxia BBC:n saippuasarjassa *[[EastEnders]]* vuosina 2006–2010. Hän on esiintynyt myös Angelina Johnsonin roolissa elokuvassa *[[Harry Potter ja liekehtivä pikari (elokuva)|Harry Potter ja liekehtivä pikari]]* (2005).

## Lähteet

## Aiheesta muualla
*
Se tulee läpi

**Se tulee läpi** on Heikki Helan toinen sooloalbumi. Se julkaistiin vuonna 1996. Edellisen albumin tapaan tälläkin levyllä suurin osa kappaleista on Helan omia sävellyksiä ja sanoituksia. 

Kappale ”Sota viimeinen” soi Kummeli Stories -elokuvassa lopputekstien aikana. 

## Kappaleet
# 
# 
# 
# 
# 
# 
# 
# 
# 
# 
# 

## Muusikot
* Heikki Hela – laulu, kitara, syna
* Mongo Aaltonen – lyömäsoittimet
* Lucjan Czaplicki – huuliharppu (kappaleessa "Miehen luonto")
* Timo Kahilainen – Hammond-urut, koskettimet
* Tommi Lindell – syntetisaattorit (kappaleessa "Kuuhullu")
* Jarmo Nikku – kitarat
* Anssi Nykänen – rummut
* Harri Rantanen – basso, taustalaulu
* Heikki Silvennoinen – kitarat, taustalaulu
* Juha Tikka – kontrabasso (kappaleessa "Erilainen kuin muut")

## Aiheesta muualla
* Se tulee läpi discogs.com -sivustolla
Aleksandr Bortnikov

**Aleksandr Vasiljevitš Bortnikov** () (s. 1951  Perm, Neuvostoliitto) on ollut Venäjän turvallisuuspalvelun (FSB) johtaja 12. toukokuuta 2008 lähtien. Hän toimi Pietarin KGB:ssä vuodesta 1975 ja oli ennen virkaansa nimittämistä taloudellisen turvallisuusneuvoston johtaja.
Bornikov oli Sovcomflotin johtokunnan jäsen 2004&ndash;2008.

Bortnikov on asetettu Euroopan unionin pakotelistalle Aleksei Navalnyin myrkytyksen takia.

## Lähteet
Ah ahtaita aikoja

**Ah, ahtaita aikoja** on Viikatteen ensimmäinen single albumilta Marraskuun lauluja I.

## Kappaleet
# 
#
The Meanest of Times

__NOTOC__
**The Meanest of Times** on Dropkick Murphysin kuudes albumi. Se julkaistiin 17. syyskuuta 2007.

Albumi debytoi Yhdysvalloissa Billboard 200 -listan sijalla 20.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
#  *(Euroopan-julkaisu)*

## Arvostelut
* AbsolutePunk.net: 78%
* AllMusic: 
* Desibeli.net: 
* Entertainment Weekly: B+
* Soundi: 

## Lähteet
Rämeikköaratti

**Rämeikköaratti** (*Pyrrhura perlata*) on eteläamerikkalainen papukaija.

Sen elinympäristö käsittää Brasilian keskiosia Parásta Amazonasille ja Mato Grossoon sekä Pohjois-Bolivian. Lajin holotyypin kuvaili Johann Baptist von Spix Amazonin rannoilta 1824.

## Taksonomia ja nimi
Helmiaratin ja rämeikköaratin taksonominen asema ja nimet eivät ole aina olleet kovinkaan selvät. Suomen lintutieteellisen yhdistyksen ja BirdLife Suomen lajinimilistoilla vuosina vuosina 1992-2005 rämeikköaratti oli englanniksi Pearly conure (joka on nykyään helmiaratin englanninkielinen nimi), ja listalla oli laji nimeltä *Pyrrhura rhodogaster*, **punavatsa-aratti,** Crimson-bellied Conure, jota voidaan pitää synonyyminä rämeikköaratille. Vuoden 2006 suomenkielisessä lajiluettelossa helmiaratti on omana lajinaan, rämeikköaratti tarkoittaa punamahaista lintua, ja punavatsa-aratti on lajilistalta poistettu.

Pyrrhura perlata - Karlsruhe Zoo 01.jpg
Pyrrhura perlata - Karlsruhe Zoo 02.jpg


## Lemmikkinä
Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Helmiarattia hankkivan kannattaa tiedostaa lintujen kipakka luonne ja panostaa oikeanlaisten koulutus- ja käsittelytapojen opetteluun jo ennen linnun hankkimista.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Harald Treutiger

**Harald Treutiger** (s. 5. kesäkuuta 1956 Göteborg) on ruotsalainen juontaja. Hän on juontanut muun muassa ruotsalaista versiota brittiläisestä tositelevisiosarjasta *[[Expedition Robinson]]* (*[[Suomen Robinson]]* Suomessa). Hän myös juonsi Eurovision laulukilpailun 1992 yhdessä Lydia Cappolicchionin kanssa.

## Aiheesta muualla
Goodnight Nurse

**Goodnight Nurse** on uusiseelantilainen pop-punkyhtye. Se perustettiin vuonna 2005.
Yhtyeen kokoonpanoon kuuluvat laulaja Joel Little, kitaristi Sam McCarty sekä basisti Rowan Crowe ja rumpali Jaden Parkes, jotka laulavat taustoja.

Yhtyeen ehkä tunnetuin kappale on "My Only", joka on EA:n NHL 07 -jääkiekkopelin soundtrackissa.

## Studioalbumit
*  Always And Never (2006)
*  Keep Me On Your Side (2008)

### Always And Never
Goodnight Nursen debyyttialbumi *Always And Never* myi kultaa viikossa julkaisun jälkeen. Albumilta julkaistiin kuusi singleä: "Loner", "Going Away", "Taking Over", "Our Song", "Death Goes To Disco" ja "My Only". Kappale My Only on NHL07 jääkiekkopelissä.

### Keep Me On Your Side
Vuonna 2008 valmistui Goodnight Nursen toinen studioalbumi *Keep Me On Your Side*. Albumi oli yhtä suosittu kuin edeltäjänsä. Albumin ensimmäinen single "Night" julkaistiin iTunesin kautta Australiassa ja Uudessa-Seelannissa 8. helmikuuta 2008.
Taina Halsti

**Taina Halsti** (ent. **Nyberg**) on suomalainen urheilutoimittaja. Hän työskentelee Urheilumuseon markkinointi- ja viestintäkoordinaattorina. Lisäksi hän on työskennellyt Ylen urheilutoimittajana sekä Urheiluruudun juontajana vuodesta 2022.

Hän on aiemmin työskennellyt uutisankkurina Nelosen urheilu-uutisissa ja toimittajana *Studio*-ohjelmassa Nelonen Pro 2 -kanavalla. Keväällä 2013 hän juonsi myös MTV3:n *Junioriliiga*-ohjelmaa. Aiemmin hän on ollut toimittajana Radio Keski-Suomessa, TV Jyväskylässä ja Ylen *Hot Sport* -ohjelmassa. Hän on ollut mukana kilpailijana myös *[[Suomen Pelkokerroin]]* -ohjelmassa vuonna 2009.

Halsti on kirjoittanut ylioppilaaksi Voionmaan urheilulukiosta 1999 ja valmistunut tradenomiksi Jyväskylän ammattikorkeakoulusta 2005. Ennen Nelosen urheiluankkurin pestiä hänet tunnettiin muun muassa Radio Keski-Suomen Safiirista ja Tainan Stepbailuista, TV-Jyväskylän Nettitoiveista ja Ylen Hot Sport-ohjelmasta. Halsti oli pitkään naimisissa Ylen urheilutoimittaja Anssi Nybergin kanssa. Pari erosi vuonna 2008.  Hän on naimisissa ex-jalkapalloilija Markus Halstin kanssa ja heillä on kaksi tytärtä.

## Lähteet
Ruskosuomuaratti

**Ruskosuomuaratti** (*Pyrrhura calliptera*) on Kolumbian Andien itärinteillä elävä papukaija. Lajin holotyypin kuvailivat François Victor Masséna ja Charles de Souancé Kolumbiasta 1854. Sillä ei ole alalajeja.

## Ulkonäkö
Ruskosuomuaratti on noin 22 senttimetriä pitkä nokasta pyrstön kärkeen ja se painaa luultavasti noin 50-60 grammaa.

Kuten muillakin suomuarateilla, ruskosuomuaratin väritys on suomukuvioiden kirjavoima, eikä selkeitä värirajoja kuvioille välttämättä ole. Suurimmaksi osaksi ruskosuomuaratti on vihreä. Päälaki on kasvoja tummempi ja harmaampi, korvalla on ruskeat laikut, ruskeaa on myös rinnassa ja alavatsassa. Siivessä keltaoranssia. Tummanpunainen pyrstö. Nokka vaalea, silmää ympäröivä ihoalue valkoinen ja jalat harmaat.

Sukupuolet samannäköiset.

Nuorilta puuttuu siiven keltaoranssi väri.

## Lähteet
Santamartanaratti

**Santamartanaratti** (*Pyrrhura viridicata*) on Kolumbiassa Sierra Nevada de Santa Martan alueella elävä papukaija. Lajin holotyypin kuvaili Walter Edmond Clyde Todd San Lorenzosta Santa Martasta 1913. Sillä ei ole alalajeja.

## Ulkonäkö
Santamartanaratti on noin 25 senttimetriä pitkä nokasta pitkän pyrstön kärkeen.

Se on suurimmaksi osaksi väriltään vihreä. Ylänokan yllä on ohut nauha punaista. Rinnassa voi olla oranssi nauha. Keltainen siipitaive. Korvallinen hieman päätä harmaampi. Pyrstö tummanpunainen, liki ruskea. Nokka vaalea, silmiä ympäröivä ihoalue valkoinen, silmät tummat, jalat harmaat.

Sukupuolet ovat samannäköiset.

Nuorilla nokan yläpuolen punainen alue on puutteellinen.

## Levinneisyys, elinympäristö ja uhanalaisuus
Kansainvälinen luonnonsuojeluliitto on arvioinut santamartanaratin erittäin uhanalaiseksi lajiksi. Sitä tavataan alle 700 neliökilometrin alueella Sierra Nevada de Santa Martan rinteillä Kolumbiassa. Alueella jopa 47 % luonnollisesta elinympäristöstä on jo menetetty. Suurin nykyinen uhka on vieraslajien puuviljelmien, kuten mänty- ja eukalyptusviljelmien, laajeneminen sekä meneillään oleva maan raivaaminen karjankasvatusta varten. Lajia tiedetään metsästettävän Río Fríon laaksossa, ja San Pedron alueella karhunvatukkaviljelmien yksilöitä on ammuttu tuhoeläiminä. Lajia ei ole löydetty paikallisesta lintukaupasta, mutta niitä pidetään toisinaan lemmikkinä paikallisissa yhteisöissä.

Santamartanaratti pesii ontoissa lahopuissa mutta huolii myös pöntöt pesäpaikoikseen.

## Lähteet